<translate>  Di Nigerian Mission property wey dem seize. Di property dey for No. 10, Barnes Road, Accra. Nigerian Government don dey use dis property as diplomatic premises for almost 50 years and say dis thing wey dem do fit cause serious problem as dem don break di Vienna Convention rule.Demolition of di Nigerian Mission property wey dey for No. 1921 Julius Nyerere Street, East Ridge, Accra, another serious Vienna Convention rule wey dem break.Di violent and continuous way dem take dey deport Nigerians from Ghana. Between Jan. 2018 and Feb. 2019, dem don deport 825 Nigerians from Ghana.Closure of shops wey belong to Nigerians. Over 300 Nigerians shops na im dem lock up for four months for Kumasi in 2018; dem lock over 600 Nigerian shops in 2019 and, currently, over 250 Nigerians shops na im dey locked.Ghana Immigrtion Service don put big money on top Residency Permit requirements, di money high pass di fees wey di Nigerian Immigration Service dey charge. These include di compulsory Non-citizen ID card wey cost US120, and US60 for yearly renewal; Medical examinations, Covid-19 wey dem just introduce go cost about 120, and payment for residency permit US400 compare to di N7,000 Ghanaians dey pay for residency card for Nigeria.Outrageous stipulations for di Ghana Investment Promotion Centre Act. When dem start di Act for 1994, foreigner go gats invest at least US300,000 by way of equity capital and also employ 10 Ghanaians. Dem don amend dis act two times now, di 2018 GIPC Act don raise di minimum capital base for foreign-owned businesses to US1m. Although na foreigners dem tok but e be like say di GIPCs definition of foreigners na Nigerians. Di GIPC Act also dey against di ECOWAS Protocol.Media war against Nigerians in Ghana. Di media for Ghana always dey carry negative tori about Nigerians wey dey live for Ghana. Dis kain tori dey fuel emerging xenophobic attitude towards Nigerian traders and Nigerians in general. Dis don lead to di continuous harassment and arrest of Nigerian traders and closure of their shops.Harsh and one sided judicial trial and pronouncement of indiscriminately-long jail terms for convicted Nigerians. More than 200 Nigerians na im dey di Nsawam Maximum prison in Ghana alone. 